LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2015 M. RUGSĖJO 18 D. ĮSAKYMO NR. V-1058 „DĖL NACIONALINIO VISUOMENĖS SVEIKATOS CENTRO PRIE SVEIKATOS APSAUGOS MINISTERIJOS NUOSTATŲ PATVIRTINIMO“ PAKEITIMO

2024 m. gegužės 15 d. Nr. V-555

Vilnius

1.	Pakeičiu Nacionalinio visuomenės sveikatos centro prie Sveikatos apsaugos ministerijos nuostatus, patvirtintus Lietuvos Respublikos sveikatos apsaugos ministro 2015 m. rugsėjo 18 d. įsakymu Nr. V-1058 „Dėl Nacionalinio visuomenės sveikatos centro prie Sveikatos apsaugos ministerijos nuostatų patvirtinimo“:

1.1.	Pakeičiu 11.1.8.5 papunktį ir jį išdėstau taip:

„11.1.8.5. leidimus taikyti geriamojo vandens saugos išlygas;“.

1.2.	Pakeičiu 11.1.8.7 papunktį ir jį išdėstau taip:

„11.1.8.7. mirusiojo kūno laissez-passer;“.

1.3.	Papildau 11.1.8.8 papunkčiu:

„11.1.8.8. kosmetikos gaminių gamybos atitikties gerai gamybos praktikai pažymėjimus Lietuvos Respublikoje pagamintų kosmetikos gaminių eksportui pagal priimančios šalies atitinkamą reikalavimą;“.

1.4. Pakeičiu 11.1.13 papunktį ir jį išdėstau taip:

„11.1.13. pagal kompetenciją dalyvauja teritorijų planavimo ir statinių statybos procese, įgyvendina Lietuvos Respublikos statybos įstatymo 271 straipsnio 4 dalies 1 punkte numatytas funkcijas;“.

1.5. Papildau 11.1.171–11.1.174 papunkčiais:

„11.1.171. atlieka aplinkos oro taršos poveikio sveikatai vertinimą, įgyvendindamas Nacionaliniame oro taršos mažinimo plane, patvirtintame Lietuvos Respublikos Vyriausybės 2019 m. balandžio 17 d. Nr. 371 „Dėl Nacionalinio oro taršos mažinimo plano patvirtinimo“, numatytas priemones;

11.1.172. teikia informaciją apie aplinkos triukšmą ir su juo susijusius duomenis į Europos aplinkos agentūros valdomą informacinę sistemą, kurioje saugoma per valstybių narių kontroliuojamus nacionalinių duomenų teikimo ir keitimosi jais mazgus teikiama informacija apie aplinkos triukšmą ir su juo susiję duomenys;

11.1.173. pagal kompetenciją dalyvauja įgyvendinant pastatų vidaus vandentiekio sistemų rizikos vertinimo reikalavimus, rengia duomenų rinkinį, kuriame pateikiama informacija apie atliktą sistemų rizikos vertinimą ir jį teikia visuomenei, Europos Komisijai, Europos aplinkos agentūrai ir Europos ligų prevencijos ir kontrolės centrui;

11.1.174. priima geriamojo vandens tiekėjų, kurie vykdo neparuošto vandens stebėseną, informaciją apie stebimų rodiklių, medžiagų arba teršalų verčių kaitos tendencijas ir neįprastų kiekių ar koncentracijų atvejus;“.

1.6. Pakeičiu 11.1.18 papunktį ir jį išdėstau taip:

„11.1.18. atlieka žmonių apsinuodijimų nuodingosiomis medžiagomis aplinkybių tyrimus;“.

1.7.	Pakeičiu 11.1.20 papunktį ir jį išdėstau taip:

„11.1.20. organizuoja šachtinio šulinio ar požeminio gręžinio geriamojo vandens, kurį maistui naudoja nėščiosios ar kūdikiai iki 6 mėnesių amžiaus, tyrimus, taiko visuomenės informavimo apie apsinuodijimų nitritais ir nitratais prevencijos priemones;“.

1.8.	Papildau 11.1.201 papunkčiu:

„11.1.201. teikia pasiūlymus dėl Geriamojo vandens ruošimo cheminių medžiagų, filtravimo priemonių ir perimtųjų Europos standartų sąrašo pakeitimo;“.

1.9.	Papildau 11.1.23 papunkčiu:

„11.1.23. priima ir perduoda teritorinei muitinei pranešimus apie žmogaus palaikų vežimą;“.

1.10.	Pakeičiu 11.2.1 papunktį ir jį išdėstau taip:

„11.2.1. vykdo asmens sveikatos priežiūros, papildomosios ir alternatyviosios sveikatos priežiūros, švietimo, stacionarių socialinių paslaugų įstaigų, interneto kavinių ir klubų, keleivių vežimo traukiniais, laivais ir keltais vidaus maršrutais, policijos areštinių ir laisvės atėmimo vietų įstaigos, juridinių asmenų, valstybės įmonių, savivaldybės įmonių, viešųjų įstaigų, taip pat užsienio valstybių juridinių asmenų ar kitų organizacijų filialų, gaminančių kosmetikos gaminius, kirpyklų, kosmetikos, tatuiruočių kabinetų, grožio salonų, soliariumų, baseinų, skalbyklų, pirčių, saunų, sporto klubų teikiamų paslaugų, apgyvendinimo paslaugų, sveikatingumo paslaugų, kurias teikiant naudojami papildomosios ir alternatyviosios sveikatos priežiūros produktai, gyvūnai ir kiti gyvi organizmai ir kurios nelicencijuojamos pagal Lietuvos Respublikos papildomosios ir alternatyviosios sveikatos priežiūros įstatymą, žmogaus palaikų laidojimo paslaugų (žmogaus palaikų laikymo, paruošimo šarvoti, šarvojimo) teikimo veiklos, balzamavimo ir kremavimo veiklos valstybinę visuomenės sveikatos saugos kontrolę;“.

1.11.	Pakeičiu 11.4.1 papunktį ir jį išdėstau taip:

„11.4.1. vykdo užkrečiamųjų ligų epidemiologinę priežiūrą, taiko priešepidemines priemones užkrečiamųjų ligų židiniuose;“.

1.12.	Pakeičiu 11.4.2 papunktį ir jį išdėstau taip:

„11.4.2. atlieka užkrečiamųjų ligų atvejų epidemiologinę diagnostiką, užkrečiamųjų ligų epidemiologinę analizę ir prognozę, vykdo užkrečiamųjų ligų epidemiologinę stebėseną (monitoringą);“.

1.13.	Pakeičiu 11.4.3.1 papunktį ir jį išdėstau taip:

„11.4.3.1. konsultuoja profilaktinius skiepijimus atliekančias įstaigas imunoprofilaktikos klausimais, planuoja, vertina imuninių vaistinių preparatų poreikį, analizuoja vaikų profilaktinių skiepijimų rodiklius, nepageidaujamų reakcijų į skiepus pasireiškimą;“.

1.14.	Papildau 11.4.3.3 papunkčiu:

„11.4.3.3. vykdo imunoprofilaktikos kontrolę asmens sveikatos priežiūros įstaigose;“.

1.15.	Pakeičiu 11.4.6 papunktį ir jį išdėstau taip:

„11.4.6. vykdo medicininę-karantininę kontrolę pasienio kontrolės punktuose ir pagal kompetenciją teritorijų bei riboto karantino režimo kontrolę bei nustato teritorijų užkrėstumą užkrečiamųjų ligų sukėlėjais;“.

1.16.	Pakeičiu 11.5.2 papunktį ir jį išdėstau taip:

„11.5.2. kaupia ir sistemina su Centro veikla susijusią informaciją, skelbia Centro interneto svetainėje teisės aktuose nurodytus duomenų rinkinius, informuoja visuomenę Centro kompetencijos klausimais;“.

1.17.	Papildau 11.71 papunkčiu:

„11.71. vykdo pasirengimą dėl užkrečiamųjų ligų susidariusioms ekstremalioms visuomenės sveikatai situacijoms (protrūkiai, epidemijos, užkrečiamųjų ligų, kurios gali turėti poveikį visuomenės sveikatai ir greitai išplisti, įvežtiniai atvejai, kiti įvykiai) ir atsaką į šias situacijas:

11.71.1. teisės aktų nustatyta tvarka vertina situacijas pagal Pasaulio sveikatos organizacijos Tarptautinių sveikatos priežiūros taisyklių (2005 m.) nuostatas;

11.71.2. organizuoja / dalyvauja organizuojant dėl užkrečiamųjų ligų susidariusių ekstremalių visuomenės sveikatai situacijų valdymo priemones;

11.71.3. rengia / dalyvauja rengime / atnaujina specialius pasirengimo ekstremalioms situacijoms planus;

11.71.4. organizuoja ir dalyvauja pratybose;“.

1.18.	Pakeičiu 11.12 papunktį ir jį išdėstau taip:

„11.12. teisės aktų nustatyta tvarka rengia ir dalyvauja rengiant Lietuvos Respublikos pozicijas visuomenės sveikatos saugos srityje Europos Sąjungos institucijose ir jų darbo organuose nagrinėjamais klausimais, koordinuoja ministro valdymo sričiai priskirtų valstybės institucijų ir įstaigų pozicijų rengimą ir derinimą Europos Sąjungos institucijose ir jų darbo organuose nagrinėjamais klausimais, taip pat dalyvauja, kai pozicijas rengia kitos valstybės institucijos;“.

1.19.	Pakeičiu 11.13 papunktį ir jį išdėstau taip:

„11.13. pagal kompetenciją ir suteiktus įgaliojimus atstovauja Sveikatos apsaugos ministerijai ir dalyvauja Pasaulio sveikatos organizacijos, Europos Sąjungos institucijų komitetų bei darbo grupių, tarptautinių ir nacionalinių darbo grupių, tarybų, koalicijų, tinklų veikloje;“.

1.20. Pakeičiu 11.15 papunktį ir jį išdėstau taip:

„11.15. vykdo Užkrečiamųjų ligų, galinčių išplisti ir kelti grėsmę, stebėsenos ir kontrolės informacinės sistemos, Visuomenės sveikatos saugos informacinės sistemos, Užkrečiamųjų ligų ir jų sukėlėjų valstybės informacinės sistemos valdytojo ir tvarkytojo, Tuberkuliozės valstybės informacinės sistemos valdytojo, Visuomenės sveikatos priežiūros specialistų registro tvarkytojo funkcijas;“.

1.21. Papildau 11.16 papunkčiu:

„11.16. atlieka kitas įstatymų ir kitų teisės aktų nustatytas funkcijas.“

1.22. Pripažįstu netekusiu galios 15 punktą.

1.23. Papildau 17.11 papunkčiu:

„17.11. suderinęs su Sveikatos apsaugos ministerija, tvirtina Centro struktūrą;“.

1.24. Pakeičiu 17.2 papunktį ir jį išdėstau taip:

„17.2. užtikrina, kad Centro veikloje būtų laikomasi įstatymų, kitų teisės aktų ir Nuostatų;“.

1.25. Pakeičiu 17.4 papunktį ir jį išdėstau taip:

„17.4. konsultuodamasis su darbuotojų atstovavimą įgyvendinančiais asmenimis tvirtina Centro valstybės tarnautojų ir darbuotojų, dirbančių pagal darbo sutartis, pareigybių skaičių ir pareigybių sąrašą;“.

1.26. Papildau 17.41 papunkčiu:

„17.41. nustato Centro darbo apmokėjimo sistemą, jeigu Centre nėra sudaryta kolektyvinė sutartis;“.

2.	N u s t a t a u, kad šio įsakymo 1.4 papunktis įsigalioja 2024 m. lapkričio 1 d.

3.	Įgalioju Nacionalinio visuomenės sveikatos centro prie Sveikatos apsaugos ministerijos vadovą pasirašyti pakeistus Nacionalinio visuomenės sveikatos centro prie Sveikatos apsaugos ministerijos nuostatus ir atlikti visus Lietuvos Respublikos teisės aktų nustatytus veiksmus, susijusius su šių nuostatų įregistravimu Juridinių asmenų registre.

Sveikatos apsaugos ministras	Arūnas Dulkys